ફિલમ જોવા ટીકીટો બુક કરાવી હોય અને બૈરીએ ઑફિસેથી ટાઈમસર આવી જવાની તાકીદ કરી હોય અને અચાનક તારક મહેતાના બેમાથાળા બૉસ જેવો તમારો બૉસ તમને તેની કેબિનમાં બોલાવીને કોઈ અરજન્ટ કામ સોંપે. અચાનક સિનેમા જોવાનો પ્રોગ્રામ કરીને હાંફતા હાંફતા થીએટર પહોંચીએ અને ‘હાઉસફૂલ” કે ‘સોલ્ડઆઉટ’નું પાટિયું જોવા મળે. ઈમરજન્સીમાં કોઈ બાળક કે બીજા દરદીને રીક્ષામાં લઈને આપણા ફેમીલી દાકતર પાસે પહોંચીએ ત્યારે બારણે તાળું જોવા મળે, અને બારણાં ઉપર હાથે લખેલી નોટીસ વાંચવા મળે કે ડૉકટર ત્રણ દિવસ સુધી નહિ મળે. વરસોથી અબોલા હોય એવી કોઈ વ્યક્તિનો અચાનક ભેટો થઈ જાય.